Diari Oficial de la Generalitat Valenciana


Sumari del DOGV 5136, del 16-11-2005 (2005/12070)

Informació pública de l'alternativa tècnica del programa d'actuació integrada del sector Rendaguanya.
-----------------------------------------------------------------------------------------------------

### Dades del document

Número de DOGV
:   5136

Data del DOGV
:   16-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12341


Organisme emissor
:   Ajuntament del Palomar

Tipus de document
:   Anunci

Informació pública de l'alternativa tècnica del programa d'actuació integrada del sector Rendaguanya. [2005/F12167]
  
En compliment del que disposen els articles 46, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que per acord del Ple de l'ajuntament de data 29 de setembre de 2005, s'ha resolt sotmetre a informació pública per un termini de 20 dies l'alternativa tècnica presentada per Amparo Albiñana Tormo, en nom i representació de la mercantil Rendaguanya, SL, amb CIF B-97010441, i domicili al carrer Nou, 29, de 46312 Montaverner (València), per a la seua tramitació i execució per gestió indirecta conforme al que disposa l'article 7 de la Llei Reguladora de l'Activitat Urbanística.
  
La dita alternativa tècnica es correspon amb el sector Rendaguanya, normes subsidiàries del Palomar i per a la seua tramitació adjunta els documents següents:
  
Homologació del sector Rendaguanya.
  
Estudi d'impacte ambiental.
  
Plans parcial del sector Rendaguanya.
  
Projecte d'urbanització del sector Rendaguanya.
  
Projecte de reparcel·lació i escriptura de constitució de l'empresa Rendaguanya, SL.
  
Delimitació de l'àmbit d'actuació del programa d'actuació integrada del sector Rendaguanya, normes subsidiàries del Palomar
  
Estos límits són:
  
Nord: amb sòl no urbanitzable comú, actuant com a element de definició clara la traça i àmbit d'afecció de la carretera nacional CN-340, variant d'Albaida, i més concretament el seu enllaç amb les carreteres CV-667 a Bèlgida i CV-639 a Bufali.
  
Sud, amb sòl no urbanitzable comú, sense ajustar-se a límits de propietat.
  
Est, amb sòl no urbanitzable comú, actuant com a element de definició clara la traça i àmbit d'afecció de la carretera nacional CN-340, variant d'Albaida.
  
Oest, amb sòl urbà industrial preexistent i la CN-340. Es manté la connexió amb els vials existents de la trama de la xarxa estructural.
  
La unitat d'execució (àrea de repartiment) delimitada, que coincidix amb l'àmbit del programa, homologació i pla parcial, és de 107.321,61 metres quadrats, compostos per 103.067,32 metres quadrats, del sector Rendaguanya, i de 4.254,29 metres quadrats de la xarxa primària interior no adscrita (corresponent a les vies pecuàries que creuen l'àmbit del sector).
  
Durant el període d'informació pública regirà el que disposen els esmentats preceptes i, per tant, podran formular-se al·legacions sobre l'alternativa tècnica que podrà ser objecte de pública consulta a l'ajuntament, podran presentar-se altres alternatives tècniques, pertocarà la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment diferent de la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà en la següent data hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions. No obstant, podran formular-se al·legacions o realitzar-se les actuacions legalment previstes en relació amb el programa d'actuació integrada del sector Rendaguanya.
  
Així mateix, el present anunci servirà de notificació als propietaris desconeguts, o propietaris el domicili dels quals s'ignora, segons el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.